চেঙ্গিজ খান
চেঙ্গিজ খান (মঙ্গোলীয়: আ-ধ্ব-ব: [], ), (১১৬২–আগস্ট ১৮, ১২২৭) প্রধান মঙ্গোল রাজনৈতিক ও সামরিক নেতা বা মহান খান, ইতিহাসেও তিনি অন্যতম বিখ্যাত সেনাধ্যক্ষ ও সেনাপতি। জন্মসূত্রে তার নাম ছিল তেমুজিন (মঙ্গোলীয়: Тэмүжин )। তিনি মঙ্গোল গোষ্ঠীগুলোকে একত্রিত করে মঙ্গোল সাম্রাজ্যের (Екэ Монгол Улус; ১২০৬ - ১৩৬৮) গোড়াপত্তন করেন। নিকট ইতিহাসে এটিই ছিল পৃথিবীর সর্ববৃহৎ সম্রাজ্য। তিনি মঙ্গোলিয়ার বোরজিগিন বংশে জন্ম নিয়েছিলেন। এক সাধারণ গোত্রপতি থেকে নিজ নেতৃত্বগুণে বিশাল সেনাবাহিনী তৈরি করেন।যদিও বিশ্বের কিছু অঞ্চলে চেঙ্গিজ খান অতি নির্মম ও রক্তপিপাসু বিজেতা হিসেবে চিহ্নিত তথাপি মঙ্গোলিয়ায় তিনি বিশিষ্ট ব্যক্তি হিসেবে সম্মানিত ও সকলের ভালোবাসার পাত্র। তাকে মঙ্গোল জাতির পিতা বলা হয়ে থাকে। একজন খান হিসেবে অধিষ্ঠিত হওয়ার পূর্বে চেঙ্গিজ পূর্ব ও মধ্য এশিয়ার অনেকগুলো যাযাবর জাতিগোষ্ঠীকে একটি সাধারণ সামাজিক পরিচয়ের অধীনে একত্রিত করেন। এই সামাজিক পরিচয়টি ছিল মঙ্গোল।
ইলখানাত
ইলখানাত (, "Ilkhanan"; Mongolian: Хүлэгийн улс, "Hulagu-yn Ulus") ছিল মোঙ্গল সাম্রাজ্য হতে উদ্ভূত একটি খানাত। এটি মঙ্গোল হালাকু খান পরিবার কর্তৃক শাসিত হয়। ১৩ শতাব্দীতে এটি প্রতিষ্ঠিত হয়। ইরান ছিল এর প্রাথমিক ভিত্তিভূমি। এছাড়াও এর পার্শ্ববর্তী অঞ্চল যেমন বর্তমান আজারবাইজান এবং তুরস্কের মধ্য ও পূর্বাঞ্চল এর অন্তর্গত ছিল। ইলখানাত মূলত চেঙ্গিস খানের খোয়ারিজমীয় সাম্রাজ্য অভিযানের উপর ভিত্তি লাভ করে এবং হুলাগু খান কর্তৃক প্রতিষ্ঠিত হয়। হালাকু খান চেঙ্গিস খানের নাতি ছিলেন। সাম্রাজ্যের সর্বোচ্চ সীমায় বর্তমান ইরান, ইরাক, তুর্কমেনিস্তান, আর্মেনিয়া, আজারবাইজান, জর্জিয়া, তুরস্ক, পশ্চিম আফগানিস্তান ও দক্ষিণ পশ্চিম পাকিস্তান এর অন্তর্ভুক্ত ছিল। মাহমুদ গাজান থেকে শুরু করে পরবর্তী ইলখানাত শাসকরা ইসলাম ধর্মাবলম্বী ছিলেন।